বাংলা টেলিভিশনে সাহিত্যধর্মী ধারাবাহিকের একটা নিজস্ব অডিয়েন্স রয়েছে। যতই সোশ্যাল ড্রামার রেটিং বেশি থাকুক, অমর সাহিত্য অবলম্বনে ভাল ধারাবাহিক কিন্তু দর্শক দেখেন। অনেক সময় নির্দিষ্ট স্লটে দেখতে না পেলে, রিপিট টেলিকাস্টও দেখেন। শুধু তাই নয়, এই ধরনের ধারাবাহিকের ক্ষেত্রে দর্শক যে বেশ কিছুটা সংবেদনশীল, সেটা সম্প্রতি আবারও দেখা গেল ‘দেবী চৌধুরাণী’ ধারাবাহিকের ক্ষেত্রে। 

এই বিষয়ে অন্যান্য খবর

আসছে ‘দেবী চৌধুরানী’! কে এই নবাগতা নায়িকা
আসছে‘আমি সিরাজের বেগম’! ৩টি কারণে পাল্টে দিতে পারে টিআরপি-সমীকরণ


এই মুহূর্তে স্টার জলসা-র যে তিনটি ধারাবাহিকের রেটিং ভাল তার মধ্যে রয়েছে এই ধারাবাহিক। শুধু তাই নয়, বিগত কয়েক সপ্তাহ ধরে ১৫+ আরবান টিআরপি তালিকার সেরা দশেও থেকেছে। কিন্তু সম্প্রতি স্টার জলসা-র সোশ্যাল মিডিয়া পেজে এই ধারাবাহিকটি ঘিরে দর্শকের অসন্তোষ লক্ষ্যণীয়।
একটি প্রোমো মুক্তি পেয়েছে কিছুদিন আগে ওই পেজে যেখানে দেখানো হয়েছে যে প্রফুল্লর শ্বশুরবাড়িতে দুর্গাপুজো হচ্ছে। সেই প্রসঙ্গেই কয়েকজন দর্শক প্রশ্ন তুলেছেন যে এই অংশটি উপন্যাসের কোথায় রয়েছে? অনেকে আবার এমনও লিখেছেন যে মহান সাহিত্যকর্মের জঘন্য পরিণতি ঘটছে। 
আবার অন্যদিকে এমন মন্তব্যও করছেন অনেকে যে ধারাবাহিকের দৈর্ঘ্যের প্রয়োজনে কিছু সংযোজন একান্ত প্রয়োজন। কিন্তু সমালোচকরা পাল্লায় ভারী। দেখে নিতে পারেন সেই প্রোমো নীচের লিঙ্কে ক্লিক করে, যে প্রোমোটি সোশ্যাল মিডিয়ায় পোস্ট হওয়ার পরেই সমালোচনা করেছেন কিছু দর্শক—